Ályktun stjórnar Barnaheilla - Save the Children á Íslandi um verkfall grunnskólakennara Stjórn Barnaheilla – Save the Children á Íslandi gerir þá kröfu að mannréttindi barna séu virt og að starf í grunnskólum í landinu hefjist aftur án tafar . Samkvæmt Barnasáttmálanum eru það ein af grundvallar mannréttindum barna að fá að ganga í skóla . Í 28. grein Sáttmálans kemur fram að börn eiga rétt á endurgjaldslausu grunnskólanámi . Auk þess sem Íslendingar hafa lofað að heiðra og standa við Sáttmálann um réttindi barna , þá segja íslensk lög til um að börn skuli ganga í skóla og þau skuli fá þar margvíslega fræðslu . Sú óvissa sem nú ríkir er með öllu óþolandi fyrir börnin og barnafjölskyldur í landinu . Auk þess sem Íslendingar hafa lofað að heiðra og standa við Sáttmálann um réttindi barna , þá segja íslensk lög til um að börn skuli ganga í skóla og þau skuli fá þar margvíslega fræðslu . Sú óvissa sem nú ríkir er með öllu óþolandi fyrir börnin og barnafjölskyldur í landinu . Verkfallið sem nú hefur hafist að nýju eftir nokkurra daga hlé , hefur staðið það lengi að það mun hafa slæm áhrif á framvindu náms hjá þorra nemenda , einkum þeirra sem standa höllum fæti fyrir . Það sjónarmið hefur jafnvel komið upp í umræðu síðustu vikna að fækka aftur skóladögum grunnskólabarna eftir áralanga baráttu fyrir lengingu skólaársins . Slík aðgerð yrði alvarleg afturför fyrir skólakerfið og í raun hneyksli fyrir alla þjóðina sem vill í svo mörgu standa framarlega í alþjóðlegum samanburði . Skólakerfið hlýtur að setja ofan í augum nemenda annað er óhjákvæmilegt þegar skilaboðin um virði menntunar eru af þessum toga . Stjórn Barnaheilla minnir á að stjórnvöld bera ábyrgð á því að grunnskólalög séu virt og gerir þá skýlausu kröfu að mannréttindi barna séu í hávegum höfð . Skólinn er mikilvæg kjölfesta í daglegu lífi nemenda . Þegar þeir missa þessa kjölfestu hlýtur það að hafa alvarleg og neikvæð áhrif . Í því sambandi skal bent á að sterkar vísbendingar eru um að verkfallið hafi leitt til aukningar á vímuefnaneyslu meðal grunnskólanema . Undanfarin ár hefur mikið verið rætt um forvarnir og ekki síst mikilvægi skólakerfisins í vímuvörnum . Slík umræða er orðin tóm við þær aðstæður sem nú ríkja . Mikil ábyrgð hvílir því á herðum þeirra sem sitja við samningaborð í þessari deilu . Meðal annars hljóta þeir að þurfa að taka afstöðu til þess hvernig þeir muni bæta grunnskólanemendum það tjón sem þeir hafa orðið fyrir vegna verkfallsins . Mikilvægt er að deiluaðilar geri sér grein fyrir því að tími þeirra í þessu máli er löngu útrunninn og að ráðaleysi þeirra , sem veldur því að skólarnir eru lokaðir svo vikum skiptir , er alvarlegt brot á réttindum barna sem líða með ýmsum hætti fyrir skor